Երկիր Ծիրանի խմբակցության անդամները Նուբարաշենից տարաներով կոյուղաջուր են բերել, որի պատճառով գարշահոտություն է տարածվել դահլիճում: Նշենք, որ երեկ նուբարաշենցիները փակել էին ՔԿՀ տանող ճանապարհը, քանի որ այդ կեղտաջրի հոտը աղետ է դարձել բնակիչների համար: Երկիր Ծիրանիի անդամ Մարինա Խաչատրյանը տարայով ջուրը փորձել է տալ Երեւանի քաղաքապետ Տարոն Մարգարյանին: ՀՀԿ խմբակցության անդամները հարձակվել են ԵրկիրԾիրանիի անդամների վրա: Քաշքշուկի ժամանակ նրանք մի քանի անգամ ապտակել են Մարինա Խաչատրյանին: Ավագանու նիստն ընդհատվել է: Այնուհետեւ նիստը շարունակվել է՝ Երկիր Ծիրանիի անդամների մասնակցությամբ: